CELEX: 32018R0939
Language: hu
Date: 2018-06-26 00:00:00
Title: A Bizottság (EU) 2018/939 végrehajtási rendelete (2018. június 26.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Cidre Cotentin”/„Cotentin” [OEM])

3.7.2018   
            
            
               HU
            
            
               Az Európai Unió Hivatalos Lapja
            
            
               L 166/3
            
         A BIZOTTSÁG (EU) 2018/939 VÉGREHAJTÁSI RENDELETE
   (2018. június 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Cidre Cotentin”/„Cotentin” [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) a „Cidre Cotentin”/„Cotentin” elnevezés bejegyzésére.
            
         
               (2)
            
            
               2016. november 16-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján, a „Cidre Cotentin”/„Cotentin” oltalom alatt álló eredetmegjelölésről szóló, a Francia Köztársaság Hivatalos Lapjában (Journal Officiel de la République française) 2016. október 22-én közzétett, 2016. október 14-i kormányrendeletnek megfelelően 2026. november 15-ig tartó átmeneti időszakot engedélyeztek a Franciaország területén székhellyel rendelkező EARL La Vallée des Pommiers mezőgazdasági korlátolt felelősségű társaságnak (17, bis hameau Les Mesles, 50340 Bricquebosq) és SARL Cidrerie Le père Mahieu korlátolt felelősségű társaságnak (17, bis hameau Les Mesles, 50340 Bricquebosq), amelyek teljesítik az említett cikkben foglalt feltételeket. A nemzeti felszólalási eljárás során e gazdasági szereplők, akik a kérelem benyújtása előtt legalább öt évig folyamatosan, jogszerűen forgalmazták a „Cidre Cotentin”/„Cotentin” terméket, felszólalást nyújtottak be.
            
         
               (3)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Cidre Cotentin”/„Cotentin” elnevezést be kell jegyezni,
            
         ELFOGADTA EZT A RENDELETET:
   1. cikk
   A „Cidre Cotentin”/„Cotentin” (OEM) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.8. osztályba tartozó terméket jelöl.
   2. cikk
   Az 1. cikk értelmében biztosított oltalom a Franciaország által az 1151/2012/EU rendelet 15. cikkének (4) bekezdése alapján, a „Cidre Cotentin”/„Cotentin” (OEM) oltalom alatt álló eredetmegjelölésről a Francia Köztársaság Hivatalos Lapjában (Journal officiel de la République française) 2016. október 22-én közzétett, 2016. október 14-i kormányrendeletnek megfelelően engedélyezett átmeneti időszakban érvényes azokra a gazdasági szereplőkre, amelyek teljesítik az említett cikkben foglalt feltételeket.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 26-án.
      
         
            a Bizottság részéről,
         
         
            az elnök nevében,
         
         Phil HOGAN
         
            a Bizottság tagja
         
      
   
   
      (1)  HL L 343., 2012.12.14., 1. o.
   
   
      (2)  HL C 39., 2018.2.2., 33. o.
   
   
      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).